Бързолетови
Бързолетови (Apodidae) са семейство дребни птици от разред Бързолетоподобни (Apodiformes), на външен вид подобни на лястовиците, но малко по-едри от тях. Дължината на тялото им е около 20 cm, размахът на крилете достига над 50 cm и тежат до около 100 гр. Характерна особеност са дългите им сърповидно извити криле. Окраската им е тъмна и едноцветна. Човката е малка, но се отваря значително, благодарение на широките кожни гънки от двете и страни. Бързолетови са птиците с най-висока скорост на активен (хоризонтален) полет, скоростта им понякога надхвърля 180 km/h. Практически не кацат извън периода на мътене и отглеждане на малките, а ако го направят то е на висока скала или сграда, откъдето могат да се спуснат директно в полет. Краката им са съвсем малки и закърнели, завършващи с куковидно извити нокти, служат единствено за да се задържат. Не могат да ходят и ако случайно попаднат на повърхността на земята, излитат отблъсквайки се с криле.

Разпространение 
Прелетни птици. В България се срещат 3 представители на семейство Бързолетови:
 Apus pallidus -- Блед бързолет
 Apus apus -- Черен бързолет
 Apus melba -- Алпийски (белогръд) бързолет

Начин на живот и хранене 
Живота си прекарват общо взето в непрекъснат полет. Спят, хранят се и въобще вършат всичко летейки, като единствено спират за да мътят. Насекомоядни птици. Храната си набавят летейки с широко отворена човка, събирайки по този начин дребни летящи насекоми като в сакче (за разлика от лястовиците, които активно ловуват).

Размножаване 
Строят гнездата си по високи скалисти и непристъпни местности, понякога в пещери или сгради. Гнездото прилича на лястовичето, изградено е от фина глина и секрет подобен на слюнка. Снасят 2 – 4 яйца, малките се раждат безпомощни и в първия месец от живота им родителите се грижат изцяло за тях.

Допълнителни сведения 
В някои източни страни се приготвя специална супа от лястовичи гнезда, които всъщност са гнезда на бързолети от род Салангани (Collocalia). И трите представителя на семейството, срещащи се в България, са защитени от закона.

Списък на видовете 
 семейство Apodidae -- Бързолетови
 род Aerodramus, Oberholser, 1906
 Aerodramus amelis
 Aerodramus bartschi
 Aerodramus brevirostris
 Aerodramus elaphrus
 Aerodramus francicus
 Aerodramus fuciphagus
 Aerodramus germanus
 Aerodramus hirundinaceus
 Aerodramus infuscatus
 Aerodramus inquietus
 Aerodramus leucophaeus
 Aerodramus maximus
 Aerodramus mearnsi
 Aerodramus nuditarsus
 Aerodramus ocistus
 Aerodramus orientalis
 Aerodramus palawanensis
 Aerodramus papuensis
 Aerodramus pelewensis
 Aerodramus rogersi
 Aerodramus salanganus
 Aerodramus sawtelli
 Aerodramus spodiopygius
 Aerodramus terraereginus
 Aerodramus unicolor
 Aerodramus vanikorensis
 Aerodramus vulcanorum
 Aerodramus whiteheadi
 род Aeronautes, Hartert, 1892
 Aeronautes andecolus
 Aeronautes montivagus
 Aeronautes saxatalis
 род Apus Scopoli, 1777 -- Бързолети
 Apus acuticauda – Черноопашат бързолет
 Apus aequatorialis
 Apus affinis – Малък бързолет
 Apus alexandri
 Apus apus -- Черен бързолет
 Apus balstoni – Мадагаскарски бързолет
 Apus barbatus – Африкански бързолет
 Apus batesi
 Apus berliozi
 Apus bradfieldi
 Apus caffer
 Apus horus
 Apus melba -- Алпийски бързолет
 Apus niansae
 Apus nipalensis
 Apus pacificus -- Тихоокеански бързолет
 Apus pallidus -- Блед бързолет
 Apus toulsoni
 Apus unicolor
 род Chaetura, Stephens, 1826
 Chaetura andrei
 Chaetura brachyura
 Chaetura chapmani
 Chaetura cinereiventris
 Chaetura egregia
 Chaetura martinica
 Chaetura pelagica -- Коминен бързолет
 Chaetura spinicauda
 Chaetura vauxi
 род Collocalia, Gray, 1840 -- Салангани
 Collocalia esculenta
 Collocalia linchi
 Collocalia troglodytes
 род Cypseloides, Streubel, 1848
 Cypseloides cherriei
 Cypseloides cryptus
 Cypseloides fumigatus
 Cypseloides lemosi
 Cypseloides niger
 Cypseloides phelpsi
 Cypseloides rothschildi
 Cypseloides rutilus
 Cypseloides senex
 Cypseloides storeri
 род Cypsiurus, Lesson, 1843
 Cypsiurus balasiensis
 Cypsiurus parvus
 род Hirundapus, Hodgson, 1837
 Hirundapus caudacutus
 Hirundapus celebensis
 Hirundapus cochinchinensis
 Hirundapus giganteus
 род Hydrochous Brooke, 1970
 Hydrochous gigas
 род Mearnsia, Ridgway, 1911
 Mearnsia novaeguineae
 Mearnsia picina
 род Neafrapus, Mathews, 1918
 Neafrapus boehmi
 Neafrapus cassini
 род Panyptila, Cabanis, 1847
 Panyptila cayennensis
 Panyptila sanctihieronymi
 род Rhaphidura Oates, 1883
 Rhaphidura leucopygialis
 Rhaphidura sabini
 род Schoutedenapus, De Roo, 1968
 Schoutedenapus myoptilus
 Schoutedenapus schoutedeni
 род Streptoprocne, Oberholser, 1906
 Streptoprocne biscutata
 Streptoprocne semicollaris
 Streptoprocne zonaris
 род Tachornis Gosse, 1847
 Tachornis furcata
 Tachornis phoenicobia
 Tachornis squamata
 род Telacanthura Mathews, 1918
 Telacanthura melanopygia
 Telacanthura ussheri
 род Zoonavena Mathews, 1918
 Zoonavena grandidieri
 Zoonavena sylvatica
 Zoonavena thomensis

Бележки